CELEX: C2004/201/28
Language: sk
Date: 2004-08-07 00:00:00
Title: Vec C-258/04: Návrh na začatie konania o prejudiciálnej otázke podaný rozsudkom cour de travail de Liège (9. komora) zo dňa 7. júna 2004 vo veci Office national de l'emploi proti Ioannis Ioannidis

7.8.2004   
            
            
               SK
            
            
               Úradný vestník Európskej únie
            
            
               C 201/14
            
         Návrh na začatie konania o prejudiciálnej otázke podaný rozsudkom cour de travail de Liège (9. komora) zo dňa 7. júna 2004 vo veci Office national de l'emploi proti Ioannis Ioannidis
   (Vec C-258/04)
   (2004/C 201/28)
   Cour de travail de Liège (9. komora) (Belgické kráľovstvo) rozsudkom zo7. júna 2004 podal na Súdny dvor Európskych spoločenstiev návrh na začatie konania o prejudiciálnej otázke vo veci Office national de l'emploi proti Ioannis Ioannidis, ktorý bol doručený kancelárii Súdneho dvora dňa 17. júna 2004.
   La cour de travail de Liège (9. komora) žiada Súdny dvor, aby rozhodol o nasledujúcej otázke:
   Je právna úprava členského štátu (taká ako belgické kráľovské nariadenie z 25. novembra 1991 o úprave nezamestnanosti), ktorá ukladá s tým istým znením belgickým štátnym príslušníkom ako aj štátnym príslušníkom iných členských štátov podmienku ukončenia stredoškolského vzdelania len v školských zariadeniach organizovaných, podporovaných a uznávaných v jednom z troch vnútroštátnych komunít (tak ako to stanovuje článok 36 ods. 1, pododsek 1, 2°, a), vyššie uvedeného kráľovského nariadenia) pre priznanie,žiadateľom o prácu v zásade s vekom nižším ako 30 rokov, takzvaných čakacích dávok, a na základe ktorej sa odmietli mladému žiadateľovi o prácu tieto dávky priznať, žiadateľovi, ktorý nie je členom rodiny migrujúceho pracovníka, pričom ale je štátnym príslušníkom členského štátu v ktorom pred pohybom v rámci Únie navštevoval strednú školu a ukončil stredoškolské vzdelanie, uznané ako rovnocenné so vzdelaním, ktoré vyžadujú orgány štátu, v ktorom sa požiadalo o čakacie dávky, v rozpore s právom spoločenstva (osobitne s článkami 12, 17 a 18 zmluvy ES) ?